eo eo en es eo eo en zh eo eo eo eo eo eo eo eo eo eo eo de eo de eo de eo es eo ko eo es eo eo es eo es eo eo eo de eo de eo es eo eo eo eo eo eo fr eo eo eo eo eo it eo en pl eo en en en eo en en en eo eo eo eo eo en eo en eo eo en en en en en en eo eo eo eo eo pl eo eo en cs en cs en fr en es eo en
Internacia Ekskurso de Katmando: December 2013
2a Internacia Ekskurso de Katmando 2014
Ni kune marsxu apud la Everesto kun nia verda flago!
La 2a Internaica Ekskurso de Katmando (IEK) 2014
Katmando – Fakding – Namche – Khumjung - Tengboche
Post la granda sukceso de la unua programo, Nepalaj Esperantistoj (NE) prezentas la duan internacian progarmon. Estos la okazo vojaĝi en Nepalo en esperanta etoso kaj kunevojaĝi al la plej alta montpinto de la mondo Monto-Everesto, tiel ke ni venigu Esperanton al la supro de la mondo !
Nepalaj Esperantistoj okazigas la 2an Internacian Ekskurson de Katmando (IEK)n en novembro 2014.
La celo de la program estas :
1. Diskonigi Esperanto-movadon de Nepalo al la mondo.
2. Krei ponton inter esperantistoj de Nepalo kaj aliaj landoj.
3. Diskonigi kulturon de Nepalo al la mondo.
4. Krei kulturon de kunvojaĝo kaj kunvivado.
Nepalaj esperantistoj kaj freŝa, brila aŭtuno bonvenigos vin. La gradoj estas ĝenerale inter 24 kaj 6 dum novembro en Katmando. Dum la programo, ni promenos en kelkaj gravaj historiaj kaj religiaj centroj de la valo Katmando, ankaŭ la ĉefurbo nepala. Ni vidos religiajn sanktejojn de Nepalo - Sujamvu, historian palacon, Bhaktapur, la antikvan vivantan muzeon, vilaĝon kaj botanikan ĝardenon.
Dum vi vivos en Katmando, ni havos du komunajn prelegojn – pri societo kaj Esperanto-movado. En unua parto la prelego, la prenantoj prelegos pri socioj de siaj landoj. En la dua parto, oni prezentos skizon de Esperanto-Movado de siaj landoj. Venos kialoj de sukceso kaj malsukceso de Esperanto-movado en niaj landoj kaj ni diskutos kiel disvastigi la internacian lingvon en niaj ĉirkaŭoj. Ni esploros eblecon de aliaj flankoj de kunlaboro.
De Katmando, ni flugos al Lukla, la alta flughaveno proksime al la Everesto. Kaj marŝos dum 7 tagoj en la valo de Khumbu – al proksima bazo de la Monto-Everesto kaj re al la flughaveno. Ni marŝos malrapide kaj trankvile en la Sagarmatha Nacia Parko. Singardu! Vi marŝas ĝis alteco de proksimume 4,000 metroj.
Jen la laŭtaga programo:
Bonvenigo. Ni akceptos vin en la flughaveno kaj enhoteligos vin.
Ni promenos en vididaĵoj de Katmando – Sujambhu kaj Chovar.
Ni flugos de Katmando al Lukla (2860m). Vi tagmanĝos en Lukla kaj marŝos dum tri horoj ĝis Phakding (2640m), apud la rivero Dudhkoshi.  Vi dormos tie en simpla loĝejo montara.
Ni marŝos de Phakding al la fama vilaĝo de Ŝerpaoj. Ankaŭ estas la bela loko por rigardi la montaron. Ĉirkaŭ 2,000 homoj vivas tie. Ni vidos lokajn vilaĝojn kaj renkontos tipajn vivmanierojn de la homoj kiuj vivas en tiu alteco. Ni ĝuos la pejzaĝon kaj konos la lokan kulturon, religion de pliproksimeco. La temperaturo ĝenerale en novembro estas de 9 ĝis 3 gradoj. Ni marŝos ĉirkaŭ 6 horojn. Duono de vojo estas ebena kaj duonon vi grimpetos. Ni renkontos sovaĝajn animalojn survoje. Vi loĝos en Namche (3440m).
Ni ripozas en Namche. Tiuj kiuj emas marŝos ĝis la valo de Khumjung (3970m). Ĉikaŭ 900 homoj vivas en tiu vilaĝo. Estas la loko, de kie aspektas la monto-Everesto la plej bele. Ankaŭ troviĝas tie ĉi la monaĥejo kie oni konservas la kranion de la neĝulo Jetio. La unua grimpanto al la monto-Everesto, Sir Edumond Hillary, de Nov Zealando, malfermis lernejon tie ĉi antaŭ 50 jaroj, por ke la infanoj de Ŝerpaoj ekstudu. Vi vizitos la lernejon ankaŭ. Kaj revenos al Namche por dormi en simpla loĝejo.
De Khumjung, vi marŝos pli proksime al la Monto Everesto. Tie troviĝas la budhisma monaĥejo de Tengboche (3867m). Estis konstruita en 1923 kaj oni rekonstruis ĝin post ĝi estis defektita pro la tertremo en 1934. Estas la plej granda monaĥejo de la region kaj la plej alta en la mondo. Vi vidos panoramon de la montaro de tiu punkto. Panoramo de mondfamaj montpintoj de Tawache (6501m), Nupse (7864m), Lhotse (8516m), Ama Dablam (6856m), Thamserku (6608m) kaj la plej alta montpinto de la mondo Everesto (8848m) staras antaŭ vi. La lokaj Ŝerpaoj preĝas la Evereston kiel diino Chomolongma.
Kaj ni nepre staros apud la Monto Everesto kun nia Esperanto-flago!
Ni revenos de Tengboche al Namche kaj dormos.
Ni revenos de Namche al Fakding kaj dormos.
Ni de Phakding reiros ĝis Lukla kaj flugos al Katmando.
Ni promenos en vididanĵoj de Changu Narayan kaj Bhaktapur.
Ni promenos en Patan kaj vilaĝo de Bungamati kaj botanika ĝardeno Godavari.
Estos libera tago por ni. Ni povas aŭ ripozi en hotelo, aŭ promeni libere en proksimaj bazaroj kaj aĉeti memoraĵojn de Nepalo. Vespere okazos adiaŭa programo kaj ni revizos la ekskurso. Vi ricevos mangranda sed bela memoraĵo.
Ni adiaŭos vin ĉe la flughaveno.
Almenaŭ dum unu tago, vi gŭos gastigadon ĉe lokaj esperantistoj, aŭ vi loĝos en simpla vilaĝa domo proksime al Katmmando por ke vi konu ordinaran vivmanieron de nepalanoj. Por tiuj kiuj havos tempon post la programo eblos gastiĝi ĉe lokaj esperantistoj dum kelkja tagoj.
La tuta program estos 12 taga. Ni aranĝos ĉion tiel ke la programo estu kiel ni planas. Sed, vi devas kompreni ke ni celas iri al tiu montara regiono kun ĉiam ne certa vetero kaj multaj ne antauvidataj aferoj. Do, bonvolu estu preta akcepti iamajn neeviteblaj ŝanĝoj en programeroj.
Ni informos  al vi pri la prezo ktp baldaŭ. Bonvolu viziti jenan retpaĝon kaj kontakti nin por detalaj informoj.
1. Oni devas mendi flugbiletojn antaŭ unu monato. Bonvolu aliĝi ĝis fino de oktobro.
2. Oni devas esti preta por marŝi en tiu alteco. Ni marŝos proksimume dum 5 horoj tage.
3. En la montaro, vi dormos en simplaj loĝejoj kun eble bazaj facilecoj, kaj manĝos simple. Ne imagu pri luksaj hoteloj kaj eŭropstilaj manĝaĵoj en malproksimaj severaj vilaĝoj je alteco de pli ol 3,000 metroj.
4. Vi portos viajn dorsosakojn. Portistoj ja estas troveblaj survoje.
5. Vi aparte pagos enirpago ktp.
Kunlaborantekun Acme Travels (Pvt.) Ltd.
Narendra Raj Bhattarai, nrespero@gmail.com
Bonvoluvizitininĉe www.ekskurso.webs.com kaj www.ekskurso.blogspot.com
Posted by NE at 8:23 AM 1 comment:
Email ThisBlogThis!Share to TwitterShare to FacebookShare to Pinterest
Wednesday, December 4, 2013
Plene sukcesis la 1a Internacia Ekskurso de Katmando
Internacia Ekskurso de Katmando (IEK) en Nepalo
Nepalaj Esperantistoj estas nova organizo de energiaj geesperantistoj de Nepalo. Ni organizis Internacian Ekskurson de Katmando (IEK) de 13a gxis 26a de novembro, 2013. Estas la nova auxtuna program por nepalaj kaj eksterlandaj gesamideanoj por kune vojagxi, koni geesperantistojn, diskuti pri Esepranto-movado kaj diskonigi nepalan kulturon al la mondo pere de Esperanto.
Kun 9 geesperansitoj el Francio kaj Germanio, kaj nepalanoj, ni vojagxis al diversaj vidindajxoj de Katmando-Valo, Sikkim, Darjeeling, Chitwan kaj Pokara dum 12 tagoj. Sikkim kaj Darjeeling estas en nordorienta parto de Barato. Gxis 1975, Sikkim estas sendependa regxlando. Ni gxuis tieajn tipajn kulturon kaj religion.
Ni eklaboris por sukcesigi gxin ek de Julio 1012. Ni dissendis informilojn preletere kaj ankaux perrete tra la tuta mondo. Ni disdonis la informilojn en la stagxoj de Grezilion kaj Pouezec (Francio) kaj en Hanoi (Vietnamio). Ni devis sangxi la programon je la lasta momento pro subita anonco de la elekto de la Konstitucia Asembelo kaj sekvaj timoj de protestoj aux ecx atakoj de la Maoistoj. Ni ecx penis pri nuligo de la programo, sed ni fine decidis ke ni okazigu gxin iel; cxar ni sciis ke cxio estos bone je la fino. Malgraux cxio, cxeestis malplimulte da gesamideanoj ol ni kalkulis.
Dum la programo, ni ne nur vojagxis kaj amuzigxis sed ni ankaux okazigis du prelgeojn. Ni diskutis pri geografio, kulturo, religio kaj sociaj problemoj de Nepalo. Kaj ankaux ni prelegis pri Esperanto-movado de Nepalo.
Post tiom longa kun vivado, kun mangxado kaj kun vojagxado, la parotprenantoj forlasis nin kaj ni sentis sin solace kiam ni ne havis ion por labori kaj helpi ilin. La ekskurso ja finis sed ne visxigxis belaj memoroj de amikeco, dank' al Esperanto, en niaj koroj.
Dum printempo nia Nepala Esperanto-Asocio okazigas Internacian Himalajan Renkontigxon en cixuj du jaroj.
Posted by NE at 3:46 PM No comments:
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
Bonvenon al nia pagxo. Ni estas malgranda sed aktiva grupo de Esperantistoj en Katmando. Ni volas utiligi nian scion de Esperanto. Ni dissendas informon pri Esperanto al niaj amikoj, sidas, planas por bona estonto kaj gxuas!
Vi estas cxiam bonvena al nia grupo por utiligi viajn novajn ideojn por disvastigo de nia internacia lingvo.
2a Internacia Ekskurso de Katmando 2014
Plene sukcesis la 1a Internacia Ekskurso de Katman...
Ethereal template. Powered by Blogger.